2007 Toyota Yaris Manual Steering Rack from Car Steering Wholesale
Triumph Volkswagen Volvo Volvo Heavy Duty Trucks Volvo Penta Marine Winnebago Best Selling 2007 Toyota Yaris Manual Steering Rack 2006 - 2009 Manual Steering Rack - All Models Part Number : 80-70214 Description : All Models Price : $ More Info
2006 - 2009 Manual Steering Rack - All Models FREE SHIPPING ‘Transitorower’ bebloed in rivier aangetref | Maroela Media
Die verdagte kort nadat hy deur polisie gevind is. Foto: SAPD
ŉ Vermeende transitorower is Maandag in ŉ ernstige toestand, met skietwonde en ŉ koeël wat steeds in sy mond vassit, in ŉ beboste gebied in die Jane Furse-omgewing in Limpopo aangetref naby die plek waar daar Sondag ŉ transitorooftog plaasgevind het.
Lt.kol. Moatshe Ngoepe, woordvoerder van die polisie, het gesê transito-veiligheidswagte was Sondag op pad om kitsbanke in die Jane Furse-gebied te herstel toe hulle by die Diphagane-nedersetting naby Lebowakgomo buite Polokwane deur die insittendes van ŉ silwer Toyota Corolla tot stilstand gedwing is.
“Die verdagtes het hulle opdrag gegee om stil te hou en onmiddellik daarna op hulle losgebrand. Die veiligheidswagte het teruggeskiet. Een van die verdagtes is tydens die skietgeveg doodgeskiet, terwyl die ander twee ernstig gewond is.”
Volgens Ngoepe het nog verdagtes in ŉ wit Audi A4 opgedaag, die twee gewonde verdagtes in die motor gelaai en weggejaag.
Geen kontant is tydens die voorval gesteel nie.
Die polisie is ontbied en het die liggaam van die verdagte wat doodgeskiet is in die pad aangetref. ŉ AK47-geweer, ŉ 9 mm-pistool, kontant en die Toyota Corolla is ook op die toneel gevind. Volgens Ngoepe is die Corolla vroeër vandeesmaand in die Tubatse-gebied buite Burgersfort gesteel.
Die polisie het later die Audi A4 ŉ ent weg van die misdaadtoneel gevind. Daar is intussen vasgestel dat dié voertuig vroeër in die Garsfontein-gebied gesteel is. Dit is dieselfde voertuig wat in Januarie vanjaar tydens ŉ transitorooftog by die Bloemfontein-lughawe gebruik is.
Maandag laatmiddag het gemeenskapslede die polisie in kennis gestel dat ŉ ernstig beseerde persoon in die bosse naby die Ga-Phaahla-nedersetting lê. Die provinsiale opsporingspan het vinnig gereageer en die man daar aangetref.
“Die middeljarige man is in die rivier aangetref, met skietwonde en in ŉ ernstige toestand. Hy kon nie praat nie aangesien ŉ koeël steeds in sy mond vasgesit het. Hy is dadelik onder polisiebewaking na ŉ hospitaal gehaas,” het Ngoepe gesê.
ŉ Taakspan is steeds op die spoor van die ander verdagtes wat by die transitorooftog betrokke was. Enigiemand met meer inligting word versoek om kapt. Richard Boshomane by 079 894 5501 of Stop Misdaad by 0860 010 111 te nader.
Die voertuig wat tydens die transitorooftog gebruik is en later deur die polisie teruggevind is. Foto: SAPD
ŉ Vuurwapen waarop die polisie beslag gelê het. Foto: SAPD
Hy kan bly wees anders het n krokodil hom gekry.
Hopelik . . . · 8 maande gelede
Hopelik is sy versekering en mediesefonds volop betaal . . .
hahahahahahahahaha – nee Hopelik, dis hoekom hulle NHI wil he, sodat ons die ook kan sponsor!!
Nou moet hulle hom net kry om te praat, daar is geen ander keuses vir hom nie. Kan nie soos Zuma wees, wat gevra was om te sê hoekom hy nie vervolg mag word nie (nog nooit in my lewe van iets soos stupid gehoor nie)
Wha ha ha ha ha!! met ‘n traan in die oog omdat dit ongelooflik stupid is.